เวทีนี้ไม่มีพี่เลี้ยงและกองหนุน
โฟกัสการเมืองหาเสียงโค้งสุดท้าย ไปที่พลังประชารัฐ และ พล.อ.ประยุทธ์ จันทร์โอชา ที่กลายเป็นตำบลกระสุนตกให้บรรดาแกนนำการเมืองท้าตีท้าต่อยได้ทุกวัน เพราะนี่คือจุดอ่อนของ รัฐบาล คสช. และ พล.อ.ประยุทธ์ จะปฏิเสธไม่ได้เลยว่า พรรคพลังประชารัฐ ไม่ใช่สะพานที่จะนำ ลุงตู่ ไปต่อ,เป็นจุดอ่อนมากกว่าการได้เปรียบ,เส้นทางของ 4 รมต. ที่นำร่องมาบุกเบิก พรรคพลังประชารัฐ ไม่ได้ทำด้วยคอนกรีตเสริมเหล็ก ถ้าการเลือกตั้งเที่ยวนี้ไม่ประสบผลสำเร็จ พื้นที่ยืนในสนามการเมืองก็ไม่ต่างจาก พล.อ.ประยุทธ์ เพราะเวทีนี้ไม่มีพี่เลี้ยงและกองหนุนที่จะคอยป้อนข้าวป้อนน้ำอยู่ตลอดเวลา ยิ่งขึ้นเวทีดีเบตด้วยแล้วไม่ต่างจากการเอาคอไปพาดเขียง,ในยามที่ไม่มีอำนาจ ไม่มีตำแหน่ง ชีวิตจะเปลี่ยนจากหน้ามือเป็นหลังมือ กับงานที่ไม่ถนัดอย่างงานการเมือง การลงพื้นที่หาเสียง ปราศรัย หรือดีเบต อย่างไรเสียก็สู้นักการเมืองมืออาชีพไม่ได้ รวมทั้งมวลชนการจัดตั้งต่างๆ ที่ขั้วอำนาจทางการเมืองรู้ทางหนีทีไล่มากกว่า,ทั้งกระแสและกระสุนต้องพร้อม,ในอดีต พรรคเพื่อแผ่นดิน ตั้งขึ้นมาเพื่อล้ม ขั้วการเมืองใหญ่ มีอำนาจรัฐสนับสนุนทางอ้อม สุดท้ายก็ไปไม่รอดเพราะไม่มีความถนัด และขาดประสบการณ์โดยเฉพาะผลโพลสำรวจความเห็นประชาชน คนส่วนใหญ่ยังไม่ตัดสินใจว่าจะเลือกใครเป็นนายกฯ และจะเลือกพรรคไหนเข้ามาเป็นรัฐบาล อาจจะเพราะยังรู้สึกเบื่อหน่ายการเมืองหรือคิดอยู่ในใจแต่ไม่กล้าเปิดเผย,พลังเงียบเที่ยวนี้ไม่เฉพาะบ้านมีรั้วเท่านั้น แต่เฉลี่ยมีทั้งคนชั้นกลาง คนรุ่นใหม่และชาวบ้านทั่วไป จาก จำนวนผู้มีสิทธิลงคะแนนเลือกตั้ง กว่า 51 ล้านคน เป็น คนรุ่นใหม่ ที่มีสิทธิลงคะแนนครั้งแรกกว่า 8 ล้านคน ครึ่งหนึ่งคือ 25 ล้านคน ถ้าเทไปขั้วการเมืองใดขั้วการเมืองหนึ่ง ผลการเลือกตั้งมีโอกาส แลนด์สไลด์ คือรวมกันแล้วได้ ส.ส.มากกว่า 375 คน ตั้งรัฐบาลได้สบายๆ,หรือถ้าคนเหล่านี้ไปลงคะแนน โหวตโน การเลือกตั้งจะเป็นโมฆะได้เพราะคะแนน โหวตโน มากกว่าคะแนนที่ ส.ส.ได้รับ แต่ถ้า พลังเงียบ ไม่ไปใช้สิทธิเลือกตั้ง ปล่อยให้การเมืองว่ากันเอง,ประเทศไทยก็ไม่ต่างจากไก่ในเข่ง,จากการสำรวจคนไทย ตั้งใจจะไปใช้สิทธิเลือกตั้ง กว่า ร้อยละ 90 ถือว่ามากที่สุด การเลือกตั้งที่ผ่านมามีผู้ไปใช้สิทธิเลือกตั้งระหว่างร้อยละ 60-80 ก็ถือว่ามากแล้ว,พลังประชารัฐได้เปรียบที่มี พล.อ.ประยุทธ์ เป็นแคนดิเดตนายกฯแต่เสียเปรียบเชิงการเมืองทุกประตู จะให้ลุงตู่ขึ้นเวทีดีเบต อาจจะพลาดได้ง่ายๆ หาเสียงปล่อยของโชว์นโยบายประชารัฐไปเรื่อยๆดีกว่าไปตกม้าตายตอนจบ.,หมัดเหล็ก,mudlek@thairath.co.th,อ่านข่าวล่าสุด ,เจาะลึกข้อมูลเลือกตั้ง 2562
โฟกัสการเมืองหาเสียงโค้งสุดท้าย ไปที่ พลังประชารัฐ และ พล.อ.ประยุทธ์ จันทร์โอชา ที่กลายเป็นตำบลกระสุนตกให้บรรดาแกนนำการเมืองท้าตีท้าต่อยได้ทุกวัน
เลือกตั้ง62,หาเสียง,พรรคพลังประชารัฐ,ประยุทธ์ จันทร์โอชา,หมัดเหล็ก,คาบลูกคาบดอก,วิเคราะห์เลือกตั้ง,เลือกตั้ง